钦定古今图书集成/理学汇编/文学典/第240卷 > 徐师曾诗体明辨 > 《乐舞歌辞》
## 钦定古今图书集成/理学汇编/文学典/第240卷 > 徐师曾诗体明辨 > 《乐舞歌辞》

凡乐以舞为主，而舞以文武为大，故古有六舞：黄帝
曰《云门》《大卷》。尧曰《大咸》，亦曰《咸池》。舜曰《大》，亦曰《大
韶》，禹曰《大夏》，皆文舞也。汤曰《大濩》，周曰《大武》，皆武舞
也。周又有六舞：一帗舞、二羽舞，三《皇舞》，四旄舞，五干
舞，六人舞，而总称为《万舞》。秦始皇改周《大武》曰《五行
舞》，是《五行》者，武舞也。汉高祖因而用之，又作《巴渝舞》
《武德舞》，又改《韶舞》为《文始舞》，文舞也。文帝造《四时舞》，
景帝为《昭德舞》，宣帝为《盛德舞》，光武郊祀明堂舞《云
翘育命之舞》，明帝为《大武之舞》。按古乐唯歌诗有辞，
而舞则无辞，师工但以谱相传受。《晋书》称巴渝舞辞，
莫能晓其句度，而东平王苍又造《武德舞歌》，则舞之
有辞，自汉始也。魏文帝改汉《巴渝舞》曰《昭武舞》，《五行
舞》曰《大武舞》，《文始舞》曰《大韶舞》，《武德舞》曰《武颂舞》，《云
翘舞》曰《凤翔舞》，《育命舞》曰《灵应舞》，其歌诗皆即前代
之旧。明帝造《武始》《咸熙》《章斌》三舞。晋武帝造《正德》《大
豫》二舞。宋武帝改《正德》曰《前舞》，《大豫》曰《后舞》。孝武时，
又改前舞曰《凯容》，后舞曰《宣烈》，寻改《正德》曰《宣化》，《大
豫》曰《兴和》。南齐亦用《凯容》《宣烈》二舞。梁造《大壮》《大观》
之舞。陈文帝更为《七德》《九叙》之舞。魏初制《云和》《大武》
《皇始》三舞，至文帝更为《大成、云》。北齐二郊用《覆焘舞》，
太庙神室用《恢祚》《昭烈》《宣政》《光大》四舞，朝享用文、武
二舞。后周武帝初造《山云》之舞，又定《大夏》《大汉》《正德》
《武德》以备一代之乐，名《云门舞》。隋文帝诏牛弘等定
文武舞。唐高祖更文舞曰《治康》，武舞曰《凯安》。唐大舞
三，曰《七德舞》，曰《九功》，舞曰《上元舞》。后梁造《崇德舞》以
祀昊天，《开平舞》以享宗庙。后唐因之。后晋朝会，文舞
曰《昭德》，武舞曰《成功》。后汉郊庙，文曰《治安》，武曰《振德》，
燕享文曰《观象》，武曰《讲功》。后周郊庙，文曰《政和》，武曰
《善胜》，燕享文曰《观象》，武曰《讲功》。宋兴，用之郊庙者，文
舞曰《文德发祥》，《流庆同和》，《古文化俗》《化成》《治定》《帝临》
《嘉至孝熙》《昭德广生》《储佑》《储灵锡庆》，武舞曰《武功降
真》《观德》《定功》《成功睿德》《崇功昭德》《神娭锡羡》。礼乐文
者，《厚载凝福》《严恭将事》，用之朝会者，文舞曰“《元德升
闻》，《化成天下》，《厚德无疆》”，武舞曰“《天下大定》，威加海内，
《四海会同》”，